
ΠΕΡΙΕΧΟΜΕΝΑ 

-. - 


Χορήγηση άδειας άσκησης επαγγέλματος Κοινωνικού Λειτουρ¬ 
γού στην Αικατερίνη Βελέντζα του Δημητρίου. ..1 

Αντικατάσταση τακτικού και αναπληρωματικού μέλους Β Επι¬ 
τροπής άρθρου 4 Ν.Δ. 76/74.2 

Χαρακτηρισμός ως ιστορικού διατηρητέου μνημείου του κελύ- 
φους του κτιρίου ιδιοκτησίας Βασίλη και Ελένης Νικολοπού- 
λου, στην Ακτή Δυμαίων Παραλία Πατρών, μαζί με τον 

περιβάλλοντα χώρο του.'·.3 

Υποτροφίες εξωτερικού.4 

Διάρκεια εκπαίδευσης, ώρες διδασκαλίας και προσόντα υποψη¬ 
φίων προγράμματος ταχύρρυθμης επαγγελματικής κατάρτι¬ 
σης στην ειδικότητα Αλιευτικής Τεχνολογίας.5 


• Συμπλήρωση της 42522/623/7.5.87 κοινής υπουργικής απόφα¬ 
σης. ···:■·'··· . 

Έγκριση τροποποίησης του Κανονισμού «παροχής Γαμήλιου 
• Δώρου σε -κόρες των ναυτικών» υπό της Εστίας /Ναυτι¬ 
κών. 

Σύσταση νομικού προσώπου με την επωνυμία «Κέντρο Ανοι¬ 


κτής Προστασίας Ηλικιωμένων Δήμου Γαλατσίου».8 

Υπαγωγή του τακτικού προσωπικού του Πνευματικού Κέντρου 
Ν. Ιωνίας στις διατάξεις του Α' μέρους του Ν. 

1188/81.,· · · · 9 

Σύσταση ίδιου νομικού προσώπου με το όνομα «Δημοτικός 
Βρεφονηπιακός Σταθμός» στο Δήμο Αμαρουσίου του Νομού 

Αττικής.10 

Έγκριση τροποποίησης καταστατικού ΤΟΕΒ Βουραϊκού.11 

Διαπίστωση σύστασης προσωρινών θέσεων Ι.Δ. αορίστου χρό¬ 
νου στην Δ/νση Εγγείων Βελτιώσεων Ν. Αχαίας.12 

Διενέργεια υποχρεωτικού αναδασμού αρδευτικού έργου περιο- 


χής «Κάμπου Παπαδούς» Κοινοτήτων Διάσελων και Πλου¬ 
τοχωρίου.13 

Διαπίστωση σύστασης προσωρινών θέσεων Ι.Δ. αορίστου χρό¬ 
νου στο τμήμα Εγγείων βελτιώσεων Ν. Καβάλας.14 

Αυτοδίκαια ακυρότητα αίτησης για χορήγηση αδείας μεταλλευ¬ 
τικών ερευνών στο Ν. Λάρισας.15 

Διαπίστωση αυτοδίκαιης σύστασης προσωρινών θέσεων ιδιωτι¬ 
κού δικαίου αορίστου χρόνου στη Δ/νση Τεχνικών Υπηρε¬ 
σιών Ν. Φθιώτιδας.16 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. Γ6«/164 3 (1) 

Χορήγηση άδειας άσκησης επαγγέλματος Κοινωνικού Λειτουργού 


στην Αικατερίνη Βελέντζα του Δημητρίου. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνι¬ 
κών Ασφαλίσεων Γ6α/1643/7.7.87 έχει χορηγηθεί στην Αικατερίνη 
Βελέντζα του Δημητρίου άδεια άσκησης επαγγέλματος Κοινωνικού 
Λειτουργού. 

Αθήνα, 7 Ιουλίου 1987 

Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

Αριθ. Φ. 900.45/Η/4 065 (2) 

Αντικατάσταση τακτικού και αναπληρωματικού μέλους Β' Επιτρο¬ 
πής άρθρου 4 Ν.Δ. 76/74. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 4 παρ. 1 του Ν.Δ. 76/74 «περί 
επαναφοράς απολυθέντων ή εξαναγκασθέντων εις παραίτησιν υπαλ¬ 
λήλων, αποκαταστάσεων, υποβιβασθέντων και ρυθμίσεως συναφών 
θεμάτων». 

2. Τις διατάξεις του Π.Δ. 677/84 «περί συνθέσεων της Επιτρο¬ 
πής της προβλεπόμενης υπό της παραγράφου 1 του άρθρου 4 του 
Ν.Δ. 76/74». . 

3. Τις διατάξεις του Π.Δ. 785/84 «περί συμπληρώσεως του άρ¬ 
θρου 1 του Π.Δ. 677/74». 

4. Τις διατάξεις του άρθρου 12 του Ν. 1232/82. 

5. Την αριθ. ΣΤ5/5/26.4.82 (ΦΕΚ 213 τ. Β') κοινή υπουργική 
απόφαση σχετικά με την αναμόρφωση συλλογικών οργάνων γνω¬ 
μοδότησης και αποφασιστικής αρμοδιότητας του ΥΠΕΠΘ. 

6. Την αριθ. 46/10.5.87 έγγραφο του Αρείου Πάγου. 

7. Την αριθμ. Φ.900.45/Η/6111/26.8.82 (ΦΕΚ 650 τ.Β /82) από¬ 
φαση σχετικά με την συγκρότηση επιτροπών του Ν.Δ. 76/74. 

8. Την αριθ. Φ. 900.45/Η/8748/26.11.86 (ΦΕΚ 937 τ. Β/86) 
απόφαση σχετικά με τον ορισμό τακτικού μέλους στην Β' Επιτροπή 
απολυθέντων ή εξαναγκασθέντων σε παραίτηση υπαλλήλων, απο¬ 
φασίζουμε: 

Τροποποιούμε τις ακόλουθες αποφάσεις μας: α) Την αριθ. 

Φ.900.45/Η/8748/26.11.86 (ΦΕΚ 237/31.12.86 τ. Β') από¬ 
φασή μας και ορίζουμε τον Σιγαλό Γεώργιο, Αρεοπαγίτη, ως 
τακτικό μέλος στην Β' Επιτροπή απολυθέντων ή εξαναγκασθέ- 
ντων σε παραίτηση υπαλλήλων σε αντικατάσταση τον Αρεοπα¬ 
γίτη Εμμανουήλ Παπαδόγιαννη και β) την αριθ. Φ. 
900.45/Η/6111/26.8.82 (ΦΕΚ 650 τ. Β782) απόφασή μας 
και ορίζουμε τον Παπαγεωργίου Γρηγόριο, Αρεοπαγίτη, ως 
αναπληρωτή του τακτικού μέλους της Β' Επιτροπής απολυθέ¬ 
ντων ή εξαναγκασθέντων σε παραίτηση υπαλλήλων Σιγαλού 
Σωτηρίου, σε αντικατάσταση του Αρεοπαγίτη Τζίφρα Παρμε- 
νίωνα. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 2 Ιουλίου 1987 

Ο ΥΠΟΥΡΓΟΣ 
ΑΝΤΩΝΗΣ ΤΡΙΤΣΗΣ 


Αριθ. ΥΠΠΟ/ΔΙΛΑ Π/Γ/1474/23857 (3) 

Χαρακτηρισμός ως ιστορικού διατηρητέου μνημείου του κελύ- 
φους του κτιρίου ιδιοκτησίας Βασίλη και Ελένης Νικολο- 
, πούλου, στην Ακτή Δυ μαιών Παραλία Πατρών, μαζί με τον 
περιβάλλοντα χώρο του. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του Ν. 1558/85 «περί Κυβέρνησης και 
Κυβερνητικών Οργάνων» που δημοσιεύθηκε στο,ΦΕΚ 137/τ. 
Α726.7.85», 

β) του άρθρου 52 του Ν. 5351/1932 «περί Αρχαιοτήτων», 
γ) του Ν. 1469/50 «περί προστασίας ειδικής κατηγορίας οι¬ 
κοδομημάτων και έργων τέχνης μεταγενέστερων του 1830», 
δ) του Π.Δ. 941/77 «περί Οργανισμού του ΥΠΠΕ», 
ε) την ΥΑ με αριθ. ΥΠΠΟ/ΔΙΟΙΚ/Ο - 
Ε/Φ09/32530/8.8.86 «περί μεταβίβασης αρμοδιοτήτων και 
δικαιώματος υπογραφής «Με εντολή Υπουργού» στο Γενικό 
Γραμματέα, στον Ειδικό Γραμματέα του Διοικητικού Τομέα 
Πολιτιστικής Κληρονομιάς και στους Προϊσταμένους Δ/νσεων, 
Τμημάτων και Γραφείων της Κεντρικής Υπηρεσίας του Υπουρ¬ 
γείου Πολιτισμού» (ΦΕΚ 548/τ. Β712.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανα¬ 
κατανομής αρμοδιοτήτων των Υπουργείων ΥΠΠΕ — ΥΧΟΠ». 

3. Όλα τα στοιχεία του φακέλλου που αναφέρονται στο 
θέμα. 

4. Την ομόφωνη γνωμοδότηση του Τοπικού Συμβουλίου 
Μνημείων Νοτιοδυτικής Ελλάδας με αριθμό 2/28.5.87, απο¬ 
φασίζουμε: 

Χαρακτηρίζουμε ως ιστορικό διατηρητέο μνημείο, σύμφωνα 
με τις διατάξεις του Ν. 1469/50, το κέλυφος του κτιρίου (όψεις 
και στέγη) στην Ακτή Δυμαίων — Παραλία Πατρών, ιδιοκτη¬ 
σίας Βασ. και Ελ. Νικολοπούλου, μαζί με τον περιβάλλοντα 
χώρο του, που ταυτίζεται με τα όρια του οικοπέδου του, γιατί 
πρόκειται για ιδιαίτερα αξιόλογο κτίριο με σημαντικό για τη 
μελέτη της αρχιτεκτονικής της περιοχής και συνδέεται με τη 
μνήμη των κατοίκων της Πάτρας. 

Βρίσκεται στην περιοχή «Εγγλέζικα» όπου υπάρχουν εξοχι¬ 
κές κατοικίες των Άγγλων που χρονολογούνται στα τέλη του 
προηγούμενου αιώνα. 

Είναι κτίριο διώροφο, λιθόκτιστο' με ξύλινους εξώστες με πε¬ 
ρίτεχνα σιδερένια κιγκλιδώματα. 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 2 Ιουλίου 1987 

Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 


Αριθ. 40148 (4) 

Υποτροφίες εξωτερικού. 

Ο ΥΠΟΥΡΓΟΣ ΕΡΓΑΣΙΑΣ 
Έχοντας υπόψη: 

α) Τις διατάξεις του άρθρου 16 του Ν. 1346/83 «τροπο¬ 
ποίηση και συμπλήρωση, διατάξεων της Εργατικής Νομοθε¬ 
σίας και ρύθμιση διαφόρων θεμάτων». 

β) Την απόφασή μας 40064/8.4.87 «Υποτροφίες εξωτερι¬ 
κού». 

γ) Τη σχετική πρόταση του Δ.Σ. του ΟΑΕΔ (Απόφαση Δ.Σ. 
13287/253/2.6.87, έγγραφο 100070/16.6.87), αποφασίζου¬ 
με: 

Συμπληρώνοντας την απόφασή μας 40064/8.4.87, που 
αφορά τη χορήγηση από τον ΟΑΕΔ πέντε (5) υποτροφιών εξω¬ 
τερικού για την ακαδημαϊκή περίοδο 1987 — 1988, ορίζουμε 
ότι οι υποτροφίες αυτές θα καλύπτουν, πέρα από τις άλλες δα¬ 
πάνες, και τη δαπάνη για την ιατρική ασφάλιση των υποτρό¬ 
φων. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 6 Ιουλίου 1987 

Ο ΥΠΟΥΡΓΟΣ 
Κ. ΠΑΠΑΝΑΓΙΩΤΟΥ 


Αριθ. 40152 (5) 

Διάρκεια εκπαίδευσης, ώρες διδασκαλίας και προσόντα υποψη¬ 
φίων προγράμματος ταχύρρυθμης επαγγελματικής κατάρτι¬ 
σης στην ειδικότητα Αλιευτικής Τεχνολογίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 11 του Ν.Δ. 212/69 «περί ορ- 
γανώσεως και διοικήσεως του Οργανισμού Απασχολήσεως 
Εργατικού Δυναμικού». 

β) Τις διατάξεις του άρθρου 3 του Ν.Δ. 1104/72 «περί θε¬ 
μάτων τινών ασφαλίσεως και εκπαιδεύσεως των επαγγελματι¬ 
κών καταρτιζομένων». 

γ) Τις διατάξεις του Ν. 709/77 «περί καθιερώσεως κινή¬ 
τρων δυναμικού και ρυθμίσεως συναφών θεμάτων». 

δ) Τη σχετική πρόταση του Δ.Σ. του ΟΑΕΔ (απόφαση Δ.Σ. 
13241/26.5.87, έγγραφο 272/10161/22.6.87), αποφασίζου¬ 
με: 

Καθορίζουμε για την ταχύρρυθμη επαγγελματική κατάρτιση 
στην ειδικότητα Αλιευτικής Τεχνολογίας: 

1. Τη διάρκεια εκπαίδευσης σε 25 εργάσιμες ημέρες επί 6 
ώρες την ημέρα, δηλαδή συνολικά σε 150 ώρες. 

2. Τα προσόντα των υποψηφίων ως εξής: 
α) Ηλικία: Από 16 μέχρι 46 ετών. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

β) Γραμματικές γνώσεις: Απόφοιτοι Δημοτικού Σχολείου. 
Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 6 Ιουλίου 1987 
Ο ΥΠΟΥΡΓΟΣ 

ΚΩΣΤΑΣ ΠΑΠΑΝΑΓΙΩΤΟΥ 


Αριθ. 42522/885 (6) 

Συμπλήρωση της 42522/623/7.5.87 κοινής υπουργικής από¬ 
φασης. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθρου 1 του Ν.Δ. 3878/58 «περί επι¬ 
βολής τέλους χρήσεως λιμένος προς εκτέλεσιν λιμενικών έρ¬ 
γων» (ΦΕΚ 181 Α/58). 

β) Τις διατάξεις του άρθρου 2 του Ν.Δ. 158/69 «περί τροπο- 
ποιήσεως και συμπληρώσεως των περί Λιμενικών Ταμείων 
κειμένων διατάξεων κλπ.» (ΦΕΚ 63 Α/69). 

γ) Τις διατάξεις του Π.Δ. 649/77 «περί μεταφοράς εις το 
Υπουργείο Δημοσίων Έργων των αρμοδιοτήτων του Υπουρ¬ 
γείου Εμπορικής Ναυτιλίας, περί εκτελέσεως έργων εις τους 
λιμένας εν γένει και μεταφοράς εις το Υπουργείον Εμπορικής 
Ναυτιλίας των αρμοδιοτήτων του Υπουργείου Δημοσίων Έρ¬ 
γων περί εποπτείας οργανώσεως και λειτουργίας των Λιμενι¬ 
κών Ταμείων». 

δ) Τις διατάξεις του Ν. 1558/85 (ΦΕΚ 187 Α/85) «Κυβέρ¬ 
νηση — Κυβερνητικά Όργανα». 

ε) Το από 13.5.86 έγγραφο του Υπουργείου Αιγαίου με τις 
προτάσεις της Διυπουργικής Επιτροπής, αποφασίζουμε: 

1. Συμπληρώνοντας την αριθ. 42522/623/7.5.87 Από¬ 
φαση «περί αναπροσαρμογής τελών χρήσης λιμένα Ν.Δ. 
3878/1958 επί των εισιτηρίων εξωτερικού» καθορίζουμε όπως 
το πάγιο τέλος των χιλίων (1000) δραχμών καταβάλλεται και 
από τους επιβάτες που επιβιβάζονται σε επιβατηγά πλοία 
πάνω από 300 κοχ., εφόσον όμως τα πλοία αυτά εκτελούν ί¬ 
διους ή παρεμφερείς πλόες θεωρούνται εκείνοι που έχουν το ί¬ 
διο ή γειτονικό λιμάνι απόπλου από την Ελλάδα και το ίδιο ή 
γειτονικό λιμάνι προορισμού στο Εξωτερικό. 

2. Η αριθ. 42522/1134/19.12.79 (ΦΕΚ 122 Β/80) Κοινή 
Απόφαση «περί αναπροσαρμογής τελών χρήσεως λιμένα Ν.Δ. 
3878/58 επί των εισιτηρίων εξωτερικού» δεν εφαρμόζεται, 
από την έναρξη ισχύος της παρούσης, για τους επιβάτες προο¬ 
ρισμού εξωτερικού, εφόσον ταξιδεύουν με επιβατηγά πλοία της 
παραπάνω παραγράφου. 

3. Η ισχύς της Απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Πειραιάς, 9 Ιουλίου 1987 
ΟΙ ΥΠΟΥΡΓΟΙ 


ΕΘΝΙΚΗΣ ΟΙΚΟΝΟΜΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΚΩΝ/ΝΟΣ ΣΗΜΙΤΗΣ ΣΤΑΘΗΣ ΑΛΕΞΑΝΔΡΗΣ 

ΟΙΚΟΝΟΜΙΚΩΝ 
ΔΗΜΗΤΡΗΣ ΤΣΟΒΟΛΑΣ 


Αριθ. 31507 2017/ 87, (7) 

' Εγκριση τροποποίησης του Κανονισμού «παροχής Γαμήλιου 

Δώρου σε κόρες των ναυτικών» υπό της Εστίας Ναυτικών. 

Ο ΥΠΟΥΡΓΟ^ ΕΜΠΟΡ. ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθρου 6 του Ν.Δ. 92/73 (ΦΕΚ 169 — 
Α/73) «περί ιδρύσεως Εστίας Ναυτικών». 

β) Τη διάταξη του εδαφ. 7 της παραγρ. 1 του άρθρου 2 του 
πιο πάνω Ν.Δ. όπως αντικαταστάθηκε με το άρθρο 22 του Ν. 
1085/80 (ΦΕΚ 255 - Α/80). 

γ) Τις διατάξεις του άρθρου 19 του Ν. 458/76 (ΦΕΚ 280 — 
Α/76). 

δ) Την αριθ. 31507/2298/83 απόφαση του ΥΕΝ με την 
οποία εγκρίθηκε ο Κανονισμός παροχής «Γαμήλιου Δώρου σε 
κόρες των ναυτικών», υπό της Εστίας Ναυτικών. 

ε) Την αριθ. 31507/2322/85 απόφαση του ΥΕΝ με την 
οποία εγκρίθηκε η προσθήκη 2α στο άρθρο 5 του πιο πάνω Κα¬ 
νονισμού. 

στ) Το αριθ. 15/28.5.87 απόσπασμα συνεδρίασης του Δ.Σ. 
της Εστίας Ναυτικών. 

ζ) Την αριθ. 842/15.6.87 αναφορά της Εστίας Ναυτικών με 
την οποία υποβλήθηκαν η τροποποίηση του Κανονισμού και το 
πιο πάνω απόσπάσμα, αποφασίζουμε: 

1. Εγκρίνουμε τον προσαρτημένο στην παρούσα κανονισμό 
«παροχής Γαμήλιου Δώρου σε κόρες των ναυτικών» υπό της 
Εστίας Ναυτικών που κυρώθηκε κατά τη συνεδρίαση του Διοι¬ 
κητικού Συμβουλίου της Εστίας Ναυτικών της 28ης ΜαΓου 
1987. 

2. Ο Κανονισμός αυτός ισχύει από την 1.1.1988 και από 
την ίδια ημερομηνία καταργείται ο κανονισμός που είχε εγκρι- 
θεί και συμπληρωθεί με τις αριθ. 31507/2298/2.8.83 (ΦΕΚ 
465 - Β/18.8.83) και 31507/2322/15.10.85 (ΦΕΚ 678 - 
Β/13.11.85) αποφάσεις ΥΕΝ. 

Η απόφαση αυτή μαζί με τον προσαρτημένο Κανονισμό να 
δημοσιευθεί στην Εφημερίδα της Κυβερνήσεως. 

Πειραιάς, 3 Ιουλίου 1987 

Ο ΥΠΟΥΡΓΟΣ 

ΣΤΑΘΗΣ ΑΛΕΞΑΝΔΡΗΣ 

ΤΡΟΠΟΠΟΙΗΣΗ ΚΑΝΟΝΙΣΜΟΥ 
«ΠΑΡΟΧΗΣ ΓΑΜΗΛΙΟΥ ΔΩΡΟΥ» 

Άρθρο 1. 

1. Από την εστία Ναυτικών δίνεται γαμήλιο δώρο στις κό¬ 
ρες των ναυτικών (σε ενέργεια ή συνταξιούχων), που έρχονται 
σε γάμο και έχουν τις προϋποθέσεις, που αναφέρονται σ’ αυτόν 
τον Κανονισμό. 

2. Κόρες ναυτικών θεωρούνται όσες αποκτήθηκαν από νό¬ 
μιμο γάμο και όσες τρία χρόνια τουλάχιστον πριν από την ημε¬ 
ρομηνία του γάμου τους αναγνωρίσθηκαν, νομιμοποιήθηκαν, 
υιοθετήθηκαν, ή κατά οποιονδήποτε τρόπο, και σύμφωνα πά¬ 
ντα με τον Α.Κ. εξωμειώθηκαν με γνήσιες κόρες ναυτικών. 

Άρθρο 2. 

Οι προϋποθέσεις για να δοθεί το γαμήλιο δώρο ορίζονται 
στη συνέχεια: 

1. Ο πατέρας ή η μητέρα της δικαιούχου του γαμήλιου δώ¬ 
ρου, πρέπει να είναι ναυτικός (σε ενέργεια ή συνταξιούχος). 

2. Κόρες ναυτικών που δικαιούνται το γαμήλιο δώρο και 
από τους δύο γονείς, το παίρνουν μόνο μία φορά. 

3. Προκειμένου για ναυτικούς σε ενέργεια, απαιτείται να έ¬ 
χουν συνολική θαλάσσια υπηρεσία τουλάχιστον δέκα (10) χρό¬ 
νια, από την οποία είκοσι τέσσερεις (24) μήνες την τελευταία 
πενταετία πριν από την ημερομηνία που έχει γίνει ο γάμος των 
κοριτσιών τ.ους. Σε περίπτωση τέλεσης πολιτικού και θρησκευ¬ 
τικού γάμου, αρκεί ο ναυτικός να συγκεντρώνει τις προϋποθέ¬ 
σεις αυτές, σε μια από τις δύο ημερομηνίες των γάμων και 
εφόσον δεν έχει λήξει η προθεσμία για το γάμο αυτό. 

4. Οι προϋποθέσεις της προηγούμενης παραγράφου 3 του 
άρθρου αυτού δεν απαιτούνται, προκειμένου για κόρες συντα¬ 
ξιούχων ναυτικών και κόρες ορφανές, από πατέρα ή μητέρα 
ναυτικό. 

5. Κόρες ναυτικών που είναι ορφανές από πατέρα ή μητέρα 
ναυτικό και δεν παίρνουν σύνταξη από το ΝΑΤ λόγω ορίου 
ηλικίας, δικαιούνται το γαμήλιο δώρο, εφόσον έχουν τις υπό¬ 
λοιπες προϋποθέσεις συνταξιοδότησης. 

' 6. Κόρες ναυτικών που τελούν πολιτικό και θρησκευτικό 
γάμο σε διαφορετικές ημερομηνίες, δικαιούνται το γαμήλιο 
δώρο για το γάμο που δεν έχει λήξει η προθεσμία που ορίζεται 
με αυτόν τον Κανονισμό. 

7. Η δικαιούμενη το γαμήλιο δώρο να μην το έχει πάρει 
για άλλον προηγούμενο γάμο της. 

Άρθρο 3. 

1. Σα θαλάσσια υπηρεσία για την εφαρμογή της παραγρ. 3 
του προηγούμενου άρθρου 2 θεωρείται: 

α) Η υπηρεσία που πραγματοποίησε ο ναυτικός σε πλοία με 
Ελληνική σημαία ή ξένη σημαία και είναι ασφαλιστικά συμβε¬ 
βλημένα με το ΝΑΤ, και προκύπτει από πιστοποιητικό της 
Υπηρεσίας Ναυτικών Μητρώου. 

β) Οιαδήποτε άλλη θαλάσσια υπηρεσία που εξαγοράστηκε 
νόμιμα από το ΝΑΤ. 

γ) Ο χρόνος ασθένειας του ναυτικού, σύμφωνα με τις 
προϋποθέσεις του άρθρου 23 α παρ. 1 εδαφ. α και β του Κωδι- 
κοποιημένου Νόμου 792/78, όπως αυτός συμπληρώθηκε από 
το Νόμο 1085/80. 

2. Θαλάσσια υπηρεσία, που δεν αποδείκνύεται από το υπο¬ 
βαλλόμενο πιστοποιητικό της Υπηρεσίας Ναυτικών Μητρώου 
μπορεί να αποδειχθεί: 

α) Από φωτοτυπημένα αντίγραφα (ναυτολόγησης - 
απόλυσης) του ναυτικού φυλλαδίου του ναυτικού, νόμιμα επι¬ 
κυρωμένα. 

β) Από βεβαίωση Προξενικής ή Λιμενικής ή οποιασδήποτε 
άλλης Αρχής, που εποπτεύεται από το ΥΕΝ, μετά από έλεγχο 
του ναυτικού φυλλαδίου του ναυτικού ή από τηρούμενα από 
την Αρχή στοιχεία. 

γ). Από βεβαίωση του Πλοιάρχου του πλοίου-στο οποίο ερ¬ 
γάζεται ο ναυτικός, μετά από έλεγχο του φυλλαδίου του ναυτι¬ 
κού. 

δ) Από βεβαίωση της διαχειρίστριας ή πλοιοκτήτριας Εται¬ 
ρείας, θεωρημένη από Λιμενική ή Προξενική Αρχή ή το ΝΑΤ ή 
την Υπηρεσία Ναυτικών Μητρώου, για το αληθές του περιεχο¬ 
μένου της. 

Άρθρο 4. 

Απαιτούμενα δικαιολογητικά. 

1. Προκειμένου για κόρες σε ενέργεια ναυτικών τα δικαιο- 
λογητικά που υποβάλλονται είναι τα ακόλουθα: 

α) Αίτηση (όχι χαρτοσημασμένη). Την αίτηση υποβάλει είτε 
η ίδια η ενδιαφερόμενη είτε οποιοσδήποτε τρίτος για λογαρια¬ 
σμό της. 


β) Ληξιαρχική πράξη γάμου. 

γ) Πιστοποιητικό οικογενειακής κατάστασης του γονέα ναυ¬ 
τικού. 

δ) Πιστοποιητικό θαλάσσιας υπηρεσίας του γονέα ναυτικού. 

ε) Οιοδήποτε άλλο επίσημο πιστοποιητικό που θα συμπλη¬ 
ρώνει κενά των παραπάνω β - γ - δ απαραίτητων δικαιολογη- 
τικών. 

2. Προκειμένου για κόρες συνταξιούχων ναυτικών υποβάλ¬ 
λονται με τα στοιχεία α, β και γ της πιο πάνω παραγρ. 1 του 
άρθρου αυτού αναφερόμενα δικαιολογητικά (ή και τα με στοι¬ 
χεία ε αναφερόμενα πρόσθετα δικαιολογητικά), καθώς επίσης 
και βεβαίωση του ΝΑΤ ή Λιμενικής Αρχής που εποπτεύεται 
από το ΥΕΝ, ότι ο γονέας της ενδιαφερόμενης έχει συνταξιοδο- 
τηθεί. 

3. Για τις κόρες που είναι συνταξιούχοι του ΝΑΤ λόγω θα¬ 
νάτου του γονέα ναυτικού, θα προσκομίζονται τα ίδια με την 
παραγρ. 2 δικαιολογητικά, όμως η βεβαίωση του ΝΑΤ θα 
αναγράφει το χρόνο μέχρι τον οποίο συνταξιοδοτείτο. 

4. Τα υποβαλλόμενα δικαιολογητικά πρέπει να έχουν 
εκδοθεί μετά την ημερομηνία που έγινε ο γάμος της ενδιαφερό¬ 
μενης, εκτός αν πρόκειται για δικαιολογητικά που χορηγείται 
μόνο μία φορά (π.χ. διαζευκτήριο). 

5. Δικαιολογητικά που έχουν εκδοθεί για χρήση σε άλλους 
οργανισμούς γίνονται δεκτά, εφόσον είναι χαρτοσημασμένα 
και πληρούν τις προϋποθέσεις αυτού του Κανονισμού. 

6. Δικαιολογητικά που υποβάλλονται σε φωτοτυπικά αντί¬ 
γραφα, γίνονται δεκτά, εφόσον έχουν εκδοθεί μετά την ημερο¬ 
μηνία τέλεσης του γάμου και είναι νόμιμα επικυρωμένα. 

7. Σε περίπτωση που στα υποβαλλόμενα δικαιολογητικά 

περιλαμβάνονται κύρια και υποκοριστικά ονόματα ή περιέχο- 
νται μικροδιαφορές στα επώνυμα (παράλειψη, προσθήκη ή δια¬ 
φορά ενός γράμματος) θα υποβάλλεται από την ενδιαφερόμενη 
πιστοποιητικό ταυτοπροσωπίας του Δήμου ή της Κοινότητας ή 
υπεύθυνη δήλωση της ίδιας για ταυτοπροσωπεία. Σε περιπτώ-. 
σεις διαφορετικών ονομάτων ή επιθέτων θα υποβάλλεται απα¬ 
ραίτητα πιστοποιητικό ταυτοπροσωπείας του Δήμου ή της Κοι¬ 
νότητας. * 

8. Οι υπεύθυνες δηλώσεις που υπογράφονται από τις ενδια- 
φερόμενες ενώπιον των αρμοδίων υπαλλήλων της Εστίας με 
την επίδειξη των αποδεικτικών ταυτότητάς τους, δε χρειάζο¬ 
νται θεώρηση. 

Άρθρο 5. 

1. Η αίτηση και τα δικαιολογητικά που τη συνοδεύουν, κα- 
ταθέτονται στην Εστία Ναυτικών το αργότερο μέχρι το τέλος 
του επόμενου χρόνου, για γάμους που έγιναν κατά τη διάρκεια 
του προηγούμενου χρόνου. 

2. Δύο (2) μήνες μετά την εκπνοή της παραπάνω προθε¬ 
σμίας, οι αιτήσεις που έχουν υποβληθεί εμπρόθεσμα με ελλιπή 
όμως δικαιολογητικά, μπαίνουν στο αρχείο και θεωρούνται 
σαν μη κατατεθείσες. 

Άρθρο 6. 

1. Το ύψος του γαμήλιου δώρου καθορίζεται με απόφαση 
του Διοικητικού Συμβουλίου κατά τη συζήτηση και έγκριση 
του Προϋπολογισμού της Εστίας, που αφορά στο χρόνο τέλε¬ 
σης του γάμου. 

2. Το ποσό που καθορίζεται δεν πρέπει να είναι μικρότερο 
από εκείνο που δόθηκε τον προηγούμενο χρόνο. 

Άρθρο 7. 

1. Το γαμήλιο δώρο καταβάλλεται στις δικαιούχες μέσα σ’ 
ένα μήνα από την ημερομηνία κατάθεσης της αίτησης, εφόσον 

τα δικαιολογητικά είναι πλήρη ή μέσα σ’ ένα μήνα από την 
ημερομηνία συμπλήρωσης των δικαιολογητικών. 

2. Το Διοικητικό Συμβούλιο ενημερώνεται κάθε δύο μήνες 
για τον αριθμό των χορηγηθέντων γαμήλιων δώρων. 

3. Για κάθε αμφισβητούμενη αίτηση, που αφορά τη μη συμ¬ 
πλήρωση των δικαιολογητικών σύμφωνα με τη διαδικασία 
που ορίζει ο Κανονισμός αυτός, καθώς επίσης και τη νομιμό¬ 
τητα καταβολής του γαμήλιου δώρου, αποφασίζει το Διοικητι¬ 
κό Συμβούλιο της Εστίας Ναυτικών. 

Άρθρο 8. 

Ο Κανονισμός αυτός ισχύει για γάμους που θα γίνουν μετά 
την 1.1.88 και από την ίδια ημερομηνία δεν ισχύει ο αντίστοι¬ 
χος Κανονισμός παροχής γαμήλιου δώρου που εγκρίθηκε με 
την απόφαση 31507/2298/2.8.83 (ΦΕΚ 465 Β718.8.83) ό¬ 
πως συμπληρώθηκε με την απόφαση 31507/2322/15.10.85 
(ΦΈΚ 678 Β713.11.85) του ΤΕΝ. 

Άρθρο 9. 

Μεταβατική διάταξη. 

Για γάμους που έγιναν πριν την 1.1.88 εφαρμόζεται ο πα¬ 
λαιός Κανονισμός της Εστίας και για όσο χρόνο ισχύουν οι 
προϋποθέσεις που ορίζονται μ’ αυτόν.' 

Ο Πρόεδρος του Δ.Σ. 

Μ. ΖΕΝΖΕΦΙΛΛΗΣ 

Ο Υπουργικός Επίτροπος 
Ν. ΤΖΕΛΕΠΗΣ 

Τα Μέλη 

I. ΨΑΡΡΑΣ 
Β. ΜΑΚΡΗΣ 
Γ. ΒΕΡΝΙΚΟΣ 

ΣΤ. ΔΡΑΚΟΠΟΤΛΟΣ 
Γ. ΜΕΛΕΤΗΣ 


Αριθ, 15988 (8) 

Σύσταση νομικού προσώπου με την επωνυμία «Κέντρο Ανοι¬ 
κτής Προστασίας Ηλικιωμένων Δήμου Γαλατσίου». 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του άρθρου 175 του Π. Δ/τός 76/1985 
«κωδικοποίηση και κοινοτικός κώδικας», των ισχυουσών δια¬ 
τάξεων του δημοτικού και κοινοτικού κώδικα, όπως τροπο¬ 
ποιήθηκε και συμπληρώθηκαν». 

2. Τις διατάξεις του αριθ. 331/1983 Π. Δ/τος «περί μετα- 
βιβάσεως αρμοδιοτήτων από τον Υπουργό Εσωτερικών στους 
Νομάρχες». 

3. Την αριθ. Γ3/736/20.3.1984 απόφαση του Υπουργού 
Υγείας και Πρόνοιας «περί εγκρίσεως εφαρμογής προγράμμα¬ 
τος Ανοικτής Προστασίας Ηλικιωμένων στο Δήμο Γαλατσίου 
Ν. Αττικής». 

4. Τις αριθ. 113/13.4.1987 και 174/27.5.1987 αποφάσεις 
του Δημοτικού Συμβουλίου Γαλατσίου, αποφασίζουμε: 

1. Συνιστούμε νομικό πρόσωπο με την επωνυμία «Κέντρο 
Ανοικτής Προστασίας Ηλικιωμένων Δήμου Γαλατσίου» στο 
Δήμο Γαλατσίου του Νομού Αττικής. 


2. Σκοπός του νομικού προσώπου, που συνιστάται σε εφαρ¬ 
μογή προγράμματος εξωιδρυματικής προστασίας υπερηλίκων, 
είναι η παροχή ιατροκοινωνικής προστασίας στα ηλικιωμένα 
άτομα της περιοχής του Δήμου Γαλατσίου,; ώστε αυτά να πα¬ 
ραμείνουν στην οικογένεια και στην κοινότητα. 

3. Πόροι του νομικού προσώπου είναι: 

α) Η ετήσια επιχορήγηση του Δήμου ποσού δρχ. 2.000.000 
β) επιχορήγηση και κάθε άλλη παροχή του Κράτους είτε 
απευθείας προς το νομικό πρόσωπο, είτε προς το Δήμο για το 
νομικό τούτο πρόσωπο. 

γ) κάθε είδους συνδρομές, δωρεές, κληρονομιές και κληρο¬ 
δοσίες. 

δ) έσοδα από τη συμβολική χρηματική συμμετοχή μελών 
που έχουν ανάγκη προστασίας. 

ε) εισπράξεις από το αντίτιμο των πραγμάτων ή υπηρεσιών 
που παρέχονται από το νομικό πρόσωπο. 

στ) πρόσοδοι από την ίδια αυτού περιουσία και 
ζ) κάθε άλλη νόμιμη πρόσοδος. 

4. Το νομικό πρόσωπο διοικείται από επταμελές διοικητικό 
συμβούλιο που αποτελείται από τους: 

α) Δήμαρχο ή Αντιδήμαρχο που ορίζει ο Δήμαρχος, ως 
Πρόεδρο. 

β) ’ Ενα δημοτικό σύμβουλό που ορίζεται με απόφαση του 
Δημοτικού Συμβουλίου. 

γ)’ Ενα αιρετό μέλος του νομικού προσώπου, που εκλέγεται 
ανάμεσα στα μέλη του από αυτά. 

δ) Μια κοινωνική λειτουργό υπάλληλο του Υπουργείου 
Υγείας και Πρόνοιας που ορίζεται από το Υπουργείο αυτό. 

ε)' Ενα δημότη που ορίζεται με απόφαση του Δημοτικού 
Συμβουλίου, ανάμεσα σε πρόσωπα που απασχολούνται με αν¬ 
θρωπιστικά επαγγέλματα, ύστερα από σχετική πρόταση του 
Δημάρχου. 

στ) ’ Ενα- αιρετό εκπρόσωπο των εργαζομένων και 
ζ)' Εναν εκπρόσωπο των ομοσπονδιών των συνταξιούχων. 
Το Διοικητικό Συμβούλιο εκλέγει από τα μέλη του τον 
Αντιπρόεδρο και Γραμματέ αυτού. 

Η θητεία του Διοικητικού Συμβουλίου ακολουθεί τη δημοτι¬ 
κή περίοδο. 

Μέχρι να εκλεγεί το αιρετό μέλος με στοιχείο γ' ή μέχρι να 
πληρωθεί οποιαδήποτε θέση μέλους, που κενούται, το Διοικη¬ 
τικό Συμβούλιο λειτουργεί με την ελλειπή σύνθεσή του, αν ο 
αριθμός των μελών δεν είναι κατώτερος αυτού που απαιτείται 
για το σχηματισμό απαρτίας. 

5. Το νομικό πρόσωπο εκπροσωπείται στα δικαστήρια και 
σε κάθε αρχή από τον Πρόεδρο και όταν αυτός απουσιάζει ή 
κωλύεται από τον Αντιπρόεδρο. 

6. Το Κέντρο Ανοικτής Προστασίας Ηλικιωμένων μπορεί 
να χρησιμοποιείται και σαν εκπαιδευτικό κέντρο πρακτική'ς 
άσκησης των σχολών κοινωνικής εργασίας κάι σπουδαστών 
σχολών παραϊατρικών επαγγελμάτων (φυσικοθεραπείας, εργο¬ 
θεραπείας κλπ.). 

7. Στις δραστηριότητες του κέντρου είναι και η κινητο¬ 
ποίηση, εκπαίδευση και χρησιμοποίηση εθελοντικού προσωπι¬ 
κού που προέρχεται από την περιοχή του Δήμου. 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 30 Ιουνίου 1987 
Ο Νομάρχης 

ΘΕΟΔ. ΒΓΕΝΟΠΟΥΛΟΣ 


Αριθ. 16199 (9) 

Υπαγωγή του τακτικού προσωπικού του Πνευματικού Κέντρου 

Ν. Ιωνίας στις διατάξεις του Α' μέρους του Ν. 1188/81. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 

Με τη 16199/1987 απόφαση του Νομάρχη Ανατολικής Ατ¬ 
τικής που εκδόθηκε σύμφωνα με τις διατάξεις του άρθρου 3 του 
Ν. 1188/81 και ύστερα από σύμφωνη γνώμη του Διοικητικού 
Συμβουλίου του Νομικού Προσώπου με την επωνυμία «Πνευ¬ 
ματικό Κέντρο Νέας Ιωνίας» και σύμφωνη γνωμοδότηση του 
Υπηρεσιακού Συμβουλίου του άρθρου 14 παρ. 9 του Ν. 
1586/86, υπήχθη το τακτικό προσωπικό του ανωτέρω Νομι¬ 
κού Προσώπου στις διατάξεις του Α' μέρους του Ν. 1188/81 
επειδή συντρέχουν οι νόμιμες προϋποθέσεις. 

Αγία Παρασκευή, 26 Ιουνίου 1987 
Ο Νομάρχης 

ΗΡΑΚΛΗΣ ΠΑΠΑΔΟΠΟΥΛΟΣ 


Αριθ. 15125 (10) 

Σύσταση ίδιου νομικού προσώπου με το όνομα «Δημοτικός 

Βρεφονηπιακός Σταθμός» στο Δήμο Αμαρουσίου του Νομού 

Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 

Έχοντας υπόψη: 

1. Τις διατάξεις: 

α) Του άρθρου 175 του Δημοτικού και Κοινοτικού Κώδικα 
(Π.Δ. 76/85). 

β) Του 331/1983 Π. Δ/τος. 

2. Την αριθ. 92/87 απόφαση του Δημοτικού Συμβουλίου 
Αμαρουσίου του Νομού Αττικής, αποφασίζουμε: 

1. Συστήνουμε ίδιο νομικό πρόσωπο με όνομα Δημοτικός 
Βρεφονηπιακός Σταθμός στο Δήμο Αμαρουσίου του Νομού Ατ<- 
τικής. 

2. Σκοπός του νομικού αυτού προσώπου είναι: 

Η εξυπηρέτηση των εργαζομένων από μέρους του Δήμου 
που την τελευταία δεκαετία έχει υπερδιπλασιασθεί ο πληθυ¬ 
σμός του και δεν μπορεί μόνο το κράτος να ικανοποιήσει τις 
υπάρχουσες ανάγκες. 

3. Πόροι του Νομικού Προσώπου είναι: 

α) Ετήσια επιχορήγηση του Δήμου δρχ. 5.000.000. 

β) Επιχορήγηση και κάθε άλλη παροχή του Κράτους είτε 
απευθείας προς το Ν.Π., είτε προς το Δημό χχίμαρουσίου για 
το Νομικό τούτο Πρότυπο. 

γ) Κάθε είδους συνδρομές, εισφορές, δωρεές, κληρονομιές 
και κληροδοσίες. 

δ) Εισπράξεις από το αντίτιμο των πραγμάτων ή υπηρεσιών 
που παρέχονται από το Νομικό Πρόσωπο. 

ε) Από κάθε άλλη πρόσοδο. 

4. Το Νομικό Πρόσωπο διοικείται από πενταμελές Διοικη¬ 
τικό Συμβούλιο που αποτελείται από τους: 

α) Δήμαρχο ή τον Αντιδήμαρχο που ορίζει ο Δήμαρχος 
σβψΠρόεδρο. 

β) Δύο (2) δημοτικούς συμβούλους που ορίζονται με από¬ 
φαση του Δημοτικού Συμβούλου. 

γ)' Ενα δημότη που ορίζεται με απόφαση του Δημοτικού 
Συμβουλίου ανάμεσα σε πρόσωπα που ασχολούνται με πολιτι¬ 
στικά και κοινωνικά επαγγέλματα ύστερα από σχετική πρό¬ 
ταση του Δημάρχου. 

δ)' Εναν κηδεμόνα των βρεφών ή νηπίων του Νομικού αυ¬ 


τού Προσώπου. 

Το Διοικητικού Συμβούλιο εκλέγει από τα μέλη του τον 
Αντιπρόεδρο και το Γραμματέα του. 

Η θητεία του Διοικητικού Συμβουλίου ακολουθεί τη δημοτι¬ 
κή περίοδο. 

Η παρούσα να δημοσιευθεί στην Εφημερίδα της Κυβερνή- 
σεως. 

Αγία Παρασκευή, 25 Ιουνίου 1987 
Ο Νομάρχης 

ΗΡΑΚΛΗΣ ΠΑΠΑΔΟΠΟΥΛΟΣ 


Αριθ. 2408 (11) 

' Εγκριση τροποποίησης καταστατικού ΤΟΕΒ Βουραϊκού. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1) Τις διατάξεις του Ν.Δ. 3881/58 «περί έργων Εγείων 
Βελτιώσεων». ’ 

2) Το άρθρο 38 του Β.Δ./13.9.59 «περί Οργανισμών 
Εγγείων Βελτιώσεων». 

3) Τις διατάξεις του Β.Δ. 192/72 «περί μεταβιβάσεως αρ¬ 
μοδιοτήτων στους Νομάρχες κ.λπ.». 

4) Την ΥΕΒ 14497/1685/479/4.5.70 απόφαση Υπουργού 
Γεωργίας με την οποία εγκρίθηκε το αρχικό καταστατικό του 
ΤΟΕΒ Βουραϊκού. 

5) Την 12389/724/902/4.3.80 απόφαση Υπουργού Γεωρ¬ 
γίας με την οποία καθορίσθηκε ο νέος τύπος καταστατικού των 
ΤΟΕΒ. 

6) Την 2/7.6.87 Πράξη της Γενικής Συνέλευσης του ανω¬ 
τέρω Οργανισμού που ψήφισε και ενέκρινε τροποποίηση του 
καταστατικού, αποφασίζουμε: 

Εγκρίνουμε την τροποποίηση του καταστατικού του ΤΟΕΒ 
Βουραϊκού στα παρακάτω άρθρα όπως ψηφίστηκε από την Γε¬ 
νική Συνέλευση αυτού με την 2/7.6.87 πράξη της. 

1) Στο άρθρο 2: Έδρα του οργανισμού ορίζεται η κοινό¬ 
τητα ΚΕΡΤΕΖΗ. 

2) Στο άρθρο 3: Η περιοχή δικαιοδοσίας του Οργανισμού 
περιλαμβάνει έκταση (7.000) επτά χιλιάδων στρ. περίπου, που 
πρόκειται να εξυπηρετηθεί από τα εξής έργα: 

α) Προβλεπόμενα: Διάνοιξη υπολοίπου κοίτης Βουραϊκού 
και ολοκλήρωση στραγγιστικού δικτύου. 

Ολοκλήρωση αρδευτικού και στραγγιστικού δικτύου στις 
ζώνες Δ1 και Δ2 κατασκευή μικρών παραλλήλων έργων. 

β) Λειτουργούντα: Αδρευτικό και στραγγιστικό δίκτυο στις 
ζώνες Δ3 και Δ4 της ζώνης αναδασμού και του υπολοίπου πα¬ 
λαιού έργου. 

3) Στο άρθρο 10: Η παράγραφος 4 αλλάζει ως εξής: 

Μία (1) ψήφος για έκταση 1 — 20 στρέμματα. 

Δύο (2) ψήφοι για έκταση 20 στρέμματα και πάνω. 

Η παράγραφος 5 αλλάζει ως εξής: Εκλέγονται συνολικά 
τριάντα ένας (31) αντιπρόσωποι για την Γενική Συνέλευση, 
που κατανέμονται κατά κοινότητα ανάλογα με την έκταση που 
κατέχουν ως εξής: 

Κοινότητα Κέρτεζης αντιπρόσωποι 11 

Κοινότητα Σκεπαστού αντιπρόσωποι 10 

Κοινότητα Λαγοβουνίου και Κανδάλου αντιπρόσωποι 6 

Κοινότητα Πριολίθου αντιπρόσωποι 1 

Οικισμός Κραστικοί (Δήμου Καλαβρύτων) αντιπρόσωποι 3 

4) Στο άρθρο 18: Η παράγραφος 1 αλλάζει ως εξής: 

Το Διοικητικό Συμβούλιο αποτελείται από πέντε (5) μέλη. 

Η παράγραφος 2 αλλάζει ως εξής: 

Τα πέντε (5) πρώτα κατά σειρά μέλη που θα εκλεγούν θα 
αποτελέσουν το Διοικητικό Συμβούλιο του Οργανισμού, τα δε 
(πέντε (5) κατά σειρά επιτυχίας επιλαχόντα, τα αναπληρωμα¬ 
τικά μέλη αυτού. 

5) Στο άρθρο 19: 

Σε περίπτωση θανάτου, αποχώρησης, διαγραφής παραίτη¬ 
σης ή συνεχούς κωλύματος μέχρι τριών (3) μελών του Διοικη¬ 
τικού Συμβουλίου, η αντικατάσταση αυτών γίνεται με τους 
αμέσως κατά σειράν αναπληρωματικούς, πέραν δε των τριών 
(3) συγκαλείται αμέσως η Γενική Συνέλευση για την εκλογή 
νέας Διοίκησης. 

6) Στο άρθρο 22: 

Το Διοικητικό Συμβούλιο βρίσκεται σε απαρτία όταν παρί- 
σταται τρία (3) το λιγώτερο από τα μέλη του. 

Πάτρα, 2 Ιουλίου 1987 

Ο Νομάρχης 
Δ. ΠΑΝΤΑΖΗΣ 


Αριθ, 2407 _ (12) 

Διαπίστωση σύστασης προσωρινών θέσεων Ι.Δ. αορίστου χρό¬ 
νου στην Δ/νση Εγγείων Βελτιώσεων Ν. Αχαί'ας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις της αριθ. ΔΙ- 

ΠΙΔ/Φ.42/24/11440/31.12.86 (ΦΕΚ 921/31.12.86 Τ.Β) 
κοινής Υπουργικής απόφασης «Ρύθμιση θεμάτων προσωπικού 
Ιδιωτικού Δικαίου». 

2. Το αριθ. 3/84 Π.Δ. (ΦΕΚ 3 Τ.Α/84), «μεταβίβαση αρ¬ 
μοδιοτήτων στους Νομάρχες σε θέματα κατάστασης προσωπι¬ 
κού Ιδ. Δικαίου». 

3. Τις αριθ. 2405/2.7.87 και 2406/2.7.87 πράξεις μας, με 
τις οποίες κατατάσσονται οι Βασίλειος Μιχαλόπουλος του 
Γεωργίου, γεωπόνος και Κωνσταντίνος Διαμαντόπουλος του 
Ιωάννη, Πολιτ. Μηχανικός, αμφότεροι με σχέση εργασίας Ιδ. 
Δικαίου ορισμένου χρόνου, σε αντίστοιχες προσωρινές θέσεις 
γεωπόνου και Πολιτ. μηχανικού αορίστου χρόνου, που συνι- 
στώνται με τις αποφάσεις μας αυτές,· αποφασίζουμε: 

Διαπιστώνουμε τον αριθμό των προσωρινών θέσεων Ιδιωτι¬ 
κού Δικαίου αορίστου χρόνου της Δ/νσης Εγγείων Βελτιώσεων 
Αχαΐάς που συστάθηκαν με τις παραπάνω αποφάσεις μας κατά 
ειδικότητα, ήτοι: 

Ειδικότητα Γεωπόνου θέση μία (1) 

. Ειδικότητα Πολιτ. Μηχανικού θέση μία (ϊ). 

Η απόφασή μας αυτή να δημοσιευθεί στην Εφημερίδα της 
Κυβέρνησης. 

Πάτρα, 2 Ιουλίου 1987 
Ο Νομάρχης 

ΔΗΜΗΤΡΙΟΣ ΠΑΝΤΑΖΗΣ 


Αριθ. ΙΒ 6929 (13) 

Διενέργεια υποχρεωτικού αναδασμού αρδευτικού έργου περιο¬ 
χής «Κάμπου Παπαδούς» Κοινοτήτων Διάσελων και Πλου¬ 
τοχωρίου». 


Η ΝΟΜΑΡΧΗΣ ΗΛΕΙΑΣ 
Έχοντες υπόψη: 

1) Τις διατάξεις του Νόμου 674/1977. 

2) Σχετική εισήγηση της Δ/νσης Γεωργίας της Νομαρχίας 
μας. 

3) Την αριθ. ΙΓ 3482/13.5.87 απόφαση της Νομάρχη 
Ηλείας με την οποία εγκρίνεται η οριστική μελέτη του αρδευτι¬ 
κού έργου Κάμπου Παπαδούς, αποφασίζουμε: 

2. Να γίνει υποχρεωτικός αναδασμός στην περιοχή που πε¬ 
ρικλείεται από την περίμετρο του αρδευτικού έργου Κάμπου 
Παπαδούς και σε έκταση 2.300 στρεμ. και 300 στρεμ. των 
Κοινοτήτων Διασέλων και Πλουτοχωρίου αντίστοιχα. 

Πύργος, 25 ΜαΓου 1987 
Η Νομάρχης 

ΑΛΕΚΑ ΜΑΡΚΟΓΙΑΝΝΑΚΗ 


Αριθ. 2833 _ (14) 

Διαπίστωση σύστασης προσωρινών θέσεων Ι.Δ. αορίστου χρό¬ 
νου στο τμήμα Εγγείων βελτιώσεων Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις της αριθ. ΔΙ- 

ΠΙΔ/Φ.42/24/11440/31.12.86 κοινής Υπουργικής Απόφασης 
«Ρύθμιση θεμάτων προσωπικού Ιδιωτικού Δικαίου. 

2) Τις διατάξεις του 3/84 Π.Δ., που μεταβιβάζει αρμοδιό¬ 
τητες στους Νομάρχες σε θέματα κατάστασης προσωπικού 
Ιδιωτικού Δικαίου. 

3) Τις: α) 2831/2.7.87 και β) 2832/2.7.87 αποφάσεις 
μας σχετικά με κατάταξη 2 υπαλλήλων μας σε προσωρινές θέ¬ 
σεις με σχέση εργασίας Ιδιωτικού Δικαίου αορίστου Χρόνου, 
αποφασίζουμε: 

Διαπιστώνουμε τον αριθμό των προσωρινών θέσεων με 
σχέση εργασίας Ιδιωτικού Δικαίου αορίστου χρόνου που συ¬ 
στάθηκαν στο Τμήμα Εγγείων Βελτιώσεων Καβάλας με τις 
παραπάνω αποφάσεις κατά ειδικότητα ως εξής: 

1) Τεχνολόγοι μηχανικοί: 1 

2) Εργοδηγοί δομικών έργων: 1 

Η απόφασή μας αυτή να δημοσιευθεί στην Εφημερίδα της 
Κυβερνήσεως. 

Καβάλα, 2 Ιουλίου 1987 
Ο Νομάρχης 

ΓΙΑΝΝΗΣ ΜΠΕΛΤΣΙΟΣ 


Αριθ. ΔΒ/ΦΜ6/85/ 1925 (15) 

Αυτοδίκαια ακυρότητα αίτησης για χορήγηση αδείας μεταλ¬ 
λευτικών ερευνών στο Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 

Με απόφαση του Νομάρχη Λάρισας αριθ. 1926/3.7.87 που 
εκδόθηκε σύμφωνα με τις διατάξεις του άρθρου 27 του Ν.Δ. 
210/73 διαπιστώθηκε η αυτοδίκαια ακυρότητα της από 
1.11.85 αίτησης της ΑΜΕΒΝΕ ΠΟΡΣΕΛ η οποία καταχωρή- 
θηκε στο βιβλίο μεταλλείων της Νομαρχίας με α/α 6/85 και 

με την οποία ζητούσε τη χορήγησ αδείας μεταλλευτικών ερευ¬ 
νών στη Κοινότητα Σπηλιάς Νομού Λάρισας γιατί υποβλήθηκε 
κατά παράβαση των διατάξεων του άρθρου 26 του Ν.Δ. 
210/73. 

Λάρισα, 3 Ιουλίου 1987 

Ο Νομάρχης 
Δ. ΚΟΤΚΟΥΛΑΚΗΣ 


Αριθ. Τϊ. 7188 (16) 

Διαπίστωση αυτοδίκαιης σύστασης προσωρινών θέσεων ιδιωτι¬ 
κού δικαίου αορίστου χρόνου στη Δ/νση Τεχνικών Υπηρε¬ 
σιών Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Τις διατάξεις της παρ. 4 άρθρο 1 της ΔΙΠΙΔ/Φ. 
42/24/11440/31.12.86 κοινής υπουργικής απόφασης, που θα 
κυρωθεί με νόμο (ΦΕΚ 921/Β/86) αναφορικά με σύσταση προ¬ 
σωρινών θέσεων ιδιωτικού δικαίου αορίστου χρόνου και 

2. Την Τ.Υ. 6905/6.7.87 απόφασή μας που κατατάχθηκε 


το προσωπικό με σύμβαση εργασίας ιδιωτικού δικαίου ορισμέ¬ 
νου χρόνου της Υπηρεσίας μας σε προσωρινές θέσεις ιδιωτικού 
δικαίου αορίστου χρόνου που συστήθηκαν με την απόφαση κα¬ 
τάταξης, ισάριθμες με το προσωπικό που κατατάχθηκε και 
αντίστοιχες με τις ειδικότητες του προσωπικού αυτού, αποφα¬ 
σίζουμε: 

Διαπιστώνουμε το συνολικό αριθμό των κατά ειδικότητα 
προσωρινών θέσεων ιδιωτικού δικαίου αορίστου χρόνου της 
Δ/νσης Τεχν. Υπηρεσιών Ν. Φθιώτιδας που συστήθηκαν με την 
απόφαση κατάταξης του αντίστοιχου προσωπικού ήτοι: 

1) Πολιτικών Μηχανικών τριών (3) 

2) Αρχ/νων Μηχανικών μιας (1) 

3) Αγρόν. Τοπ. Μηχανικών μιας (1) 

4) Τεχνιτών ενός (1) 

5) Εργατοτεχνιτών ενός (1) 

6) Εργατών τριών (3) 

Οι ανωτέρω θέσεις καταργούνται αυτοδίκαια μόλις κενω¬ 
θούν με οποιονδήποτε τρόπο. 

Η απόφαση να δημοσιευθεί στην Εφημερίδα της Κυβερνή- 
σεως. 

Λαμία, 6 Ιουλίου 1987 

Ο Νομάρχης 
ΘΑΝ. ΦΡΑΓΚΙΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


